google/wiki40b huggingface dataset:
Brudleruta

Brudleruta er en gammel ferdselvei mellom Sirdal og Kvinesdal i Vest-Agder fylke.

Rutas navn

Navnet Brudleruta har sitt utgangspunkt i ordet "brudled", som er et brudefølge. I Agder var en brudled ikke bare selve brudefølget, men også en rad med steiner (brudler) lagt etter hverandre i en linje på bart fjell.

Historikk

Det skal ha vært brudefølget som la steinene ut til minne om bryllupsdagen da brudefølget gikk over heia. Det kunne være på overgangen mellom bryllupsgården og kirken, eller mellom der bruden og der brudgommen kom fra. For hver deltaker i brudefølget ble det lagt ned en stein. De største steinene skulle symbolisere bruden og brudgommen. De minste steinene kan det ha vært barn som la ned. 
Brudlene ligger ofte på steder der det var naturlig å hvile, for eksempel på halvveien eller på det høyeste punktet på overgangen over heia. Hvorfor det ble lagt brudleder er usikkert. Det kan ha vært for å holde onde ånder unna brudefølget. Enkelte mener at det kan ha sitt opphav i Bibelen. Å legge brudled er en gammel tradisjon, kjent fra 1600-tallet i indre Agder. Den siste kjente brudleden ble lagt i 1916.

Beskrivelse av turen

Utgangspunktet for turen er enten Josdal i Sirdal kommune eller Salmeli i Kvinesdal kommune. Langs ruta finnes det flere ansamlinger av brudler. Det finnes også flere kulturminner langs ruta som viser hvordan naturressursene har blitt utnyttet gjennom tidene, som fangstanlegg, bogasteller, støler og buveier.
Kamil Grosicki

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Acaraydemningen

Acaraydemningen er en demning med et vannkraftverk i Paraguay, i ei vestlig bielv til Paraná-elva. Anlegget har 210 MW installert produksjonskapasitet. Demningen ligger 17 km vest for Itaipú-demningen og 21 km vest for den nærliggende brasilianske byen Foz do Iguaçu, som på sin side ligger på østsiden av grenseelva Paraná.
Stanley Meyers vannbrenselcelle

Stanley Meyers vannbrenselcelle er en innretning som ble oppfunnet av Stanley Allen Meyer fra Grove City i Ohio, USA. Han hevdet at vannbrenselcellen kunne spalte rent vann til grunnstoffene hydrogen og oksygen i en prosess som brukte mindre energi enn tradisjonelle elektrolyse-anlegg. Ifølge Meyer var energimengden hans spaltingsmetode krevde, lavere enn energimengden som ble frigjort ved forbrenning av hydrogen/oksygen-gassen (knallgass).
Når knallgass forbrenner er restproduktet rent vann, dermed ville innretningen gi fra seg overskuddsenergi så lenge den var i gang. Dette bryter med både den første og den andre hovedsetningen i termodynamikken, og gjør innretningen til en evighetsmaskin.
I 1996 i Ohio ble Meyer dømt for svindel, og måtte betale tilbake pengene investorer hadde skutt inn i prosjektet.
Meyer døde den 21. mars 1998 av hjerneblødning. En konspirasjonsteori går ut på at Meyer ble myrdet av krefter som ønsket å stoppe «bilen som går på vann». På tross av at tegningene ligger fritt tilgjengelig på internett, har ingen hittil vært i stand til å konstruere en fungerende vannbrenselcelle.
Yuanbaoshan kullkraftverk

Yuanbaoshan kullkraftverk er et kullkraftverk i provinsen Indre Mongolia, i det nordlige Kina. Det har en installert produksjonskapasitet på 2.100 MW. Operatør er State Grid Corporation of China Co Ltd.
Youssef Aït Bennasser

Landslaget

Han ble tatt ut i Marokkos tropp til VM i fotball 2018 i Russland.
Skilling-Magazin

Skilling-Magazin utkom som illustrert ukeblad i Norge i perioden 1835 til 1891 med undertittelen «til Udbredelse af almennyttige Kundskaber». Bladet ble grunnlagt av Peter Andreas Brandt før han reiste til Brasil i 1834 hvor han arbeidet sammen med Peter Wilhelm Lund i over 30 år.
Ukebladet ble oppfattet som et middel til lesetrening da illustrasjonene var ment å vekke interesse og leselyst hos dem som ikke eide boklig lærdom. Spesielt skoleflinke barn ble rapportert inn til myndighetene og mottok en hel årgang av Skilling-Magazin med kongelig innbinding og gullkrone gravert inn på bindet.
Bladet ble fra starten av redigert av Carl August Guldberg og Alexander Dzwonkowski, og hadde Peter Christen Asbjørnsen blant sine flittigste bidragsytere i de tidligste år. Av de senere redaktører var H. Lassen.
I de tidligste femten år ble alle xylografistokker eller støpte kopier av disse kjøpt og importert fra utlandet, særlig Tyskland, Frankrike og Danmark, inntil håndverket også ble tatt opp av nordmenn. Den første var Haakon Adelsten Lunde. I 1880-årene kom imidlertid etsede klisjeer (fototypier og autotypier) fra firmaet Angerer & Göschl i Østerrike til å prege omslagssidene.
Malurtengvikler

Utseende

En middelsstor (vingespenn 15-19 millimeter) vikler med karakteristiske fargetegninger. Hodet er kledt med lyse hår mens thorax er mørkhåret. Forvingens grunnfarge er silkeaktig hvit, i den indre delen er det to brune skråstreker og en lengdestrek langs forkanten som krysser disse. Ved bakhjørnet er det en lysbrun ring som avgrenser et område med noen ganske små, svarte prikker. Bakvingen er lysbrun, blekere ved roten.

Levevis

Larvene lever på malurt (Artemisia absinthium). I motsetning til de fleste andre Eucosma-artene som lever på blomsterhodene på næringsplanten, lever desse inne i stengelen og roten.
De voksne viklerne flyr om natten i juli-august.

Utbredelse

Arten er utbredt over det meste av Europa, unntatt lengst i nord, og finnes også i det nordlige Asia.
I Norge er den bare kjent fra området rundt Oslofjorden. Arten blir vurdert som sterkt truet (EN) i den norske rødlisten fra 2015.
Thomas Belasyse, 1. jarl Fauconberg

Thomas Belasyse, 1. jarl Fauconberg (født ca. 1627, død 31. desember 1700), var en engelsk adelsmann og satt i Kongelig råd. Han støttet den parlamentariske siden mot kongen i den engelske borgerkrigen. Han ble nært assosiert med Oliver Cromwell og giftet seg med Cromwells tredje datter Mary. Etter at monarkiet ble gjeninnført etter Cromwells død ble han medlem av Kongelig råd, Privy Council, til kong Karl II, og ble opphøyd til jarl av Vilhelm III.

Liv og virke

Belasyse var den eneste sønn av Henry Belasyse som var den eldste sønn av Thomas Belasyse, 1. vicomte Fauconberg. I motsetning til sin rojalistiske far og bestefar støttet parlamentet i den engelske borgerkrigen og ble etter hvert en sterk tilhenger av Oliver Cromwell, så pass at han ble gift med Cromwells datter Mary i 1657. Hans far døde i 1647 og han etterfulgte sin bestefar til viscounty Fauconberg i bispedømmet Durham i 1652.
Belasyse snudde kappen med vinden og ble rojalist etter Cromwells død da monarkiet ble restaurert i 1660. Han ble utpekt til Kongens råd til Karl II, kaptein av vakten (i den posisjonen hvor han etterfulgte sin onkel lord Belasyse, og ambassadør i Venezia. Han var stattholder, Lord Lieutenant, av North Riding of Yorkshire (1660–1692). Han var en av adelsmennene som gikk sammen om å invitere protestantiske Vilhelm av Orange til England, og gikk således imot den sittende engelske kongen. Han ble av den nye kongen opphøyd den 9. april 1689 til rangen av jarl.
Fauconberg var medlem av den politiske klubben Green Ribbon Club etter 1660 og gjeninnføringen av monarkiet. Et grønt bånd var merket til den politisk-religiøse bevegelsen levellere under den engelske borgerkrigen. Mange av medlemmene i klubben hadde kjempet i den og det var en åpenbar påminnelse av deres radikale fortid.
Fauconberg døde i 1700. Han hadde ingen barn og ved sin død ble jarledømmet nedlagt, men hans tittel som vicomte ble gitt videre til hans nevø, Thomas Belasyse, 3. vicomte Fauconberg.

Familie

Den 3. juli 1651 giftet Fauconberg seg med Mildred, datter av Nicholas, 2. vicomte Castleton. Hun døde den 8. mai 1656. Den 18. november 1657 giftet han seg med Mary Cromwell, den tredje datteren av Oliver Cromwell. Hun overlevde sin ektefelle med tretten år og døde den 14. mars 1713.

Bibliografi

Mens han var i Italia oversatte og utga Fauconberg Histoire du gouvernement de Venise av den franske historikeren Abraham Nicolas Amelot de la Houssaye.
Nisporeni (distrikt)

Geografi

Distriktet ligger sentralt i landet og grenser til distriktene Ungheni i nordvest, Călărași i nordøst, Strășeni i øst, Hîncești i sør og Romania i vest.
Hans den yngre av Sønderborg

Biografi

Da Christian III døde i 1559 skulle hans besittelser i hertugdømmene deles mellom sønnene Frederik II, Hans og Magnus. Sistnevnte lyktes det å skaffe det sekulariserte fyrstedømme Øsel-Wieck i det nåværende Estland. De områdene av Slesvig og Holsten som Christian III hadde fått tildelt i 1544, skulle derfor kun deles mellom Frederik og Hans.  
Å være avdelt hertug, innebar for Hans at han nok bar hertugtittelen, men at han motsatt de andre hertuger ikke kunne delta i den politiske styring av hertugdømmene, og derfor ikke hadde innflytelse på hertugdømmenes finansielle og militære anliggender. 
Etter dronning Dorotheas død i 1571 oppsto det en langvarig strid mellom Hans og Frederik II om arverett til gamle kirkegods på Als og Ærø. Disse var opprinnelig blitt konfiskert av Christian III under reformasjonen. Frederik II mente at selv om Dorothea hadde eid kirkegodsene, tilhørte de kronen og var derfor ikke en del av Hans' arverett til hertugdømmet Slesvig.  
Han var en typisk territorialfyrste, sterkt opptatt av ved arv og makeskifte å samle gods, så sønnene hans kunne få sitt eget lille hertugdømme. Han skal ha vært ualminnelig hard overfor sine undersåtter. Hele livet strebet han etter en førerposisjon, som først kunne sies å gå i oppfyllelse flere hundre år senere, da hans etterkommere satte seg på flere av Europas troner.
Takamitsu Ota

Karriere

Takamitsu Ota startet sin profesjonelle karriere i Fujitsu i 1989. Han har også spilt for Toyota Motors, Shimizu S-Pulse, Consadole Sapporo og Jatco TT.
Heimdall

Heimdall som opphav til menneskene

Eddadiktet Rigstula forteller hvordan Heimdall er ute på vandring (under navnet Rig), ligger med tre ulike kvinner, og han blir dermed stamfar til de tre samfunnsgruppene treller, bønder og jarler. De tre kvinnene het Edda (kona til Ai), Moder (kona til Fader) og Amma (kona til Afi), og barna han fikk med dem het Trell (opphavet til trellene), Karl (opphav til bøndene) og Jarl (opphav til Jarlene). Diktet slutter med at guden Rig selv åpenbarer seg for den unge Jarl og kaller han sønn. Jarls yngste sønn får navnet Kon unge (kon ungr) som betyr konge.

Navnet Heimdall

Navnet Heimdall betyr kanskje «den klartlysende» eller «den som lyser over verden». Dette passer godt med kallenavnet "den hvite ås", og at han omtales som «den hviteste av alle æsene».

Gjallarhorn

Hornet hans heter Gjallarhorn. Dette hornet kunne høres i både menneskenes verden og gudenes verden, og til og med i underverdenen, og brukes til å vekke gudene dersom det er fare på ferde. Et signal fra dette hornet skal markere starten på Ragnarok, verdens undergang.

Heimdall og Ragnarok

Når Ragnarok starter, skal Heimdall blåse i Gjallarhorn for å vekke æsene. I kampen skal han møte den slu Loke i kamp. De sender hverandre i døden, på lik linje med Tor og Midgardsormen.

Heimdall og Tors hammer

Når Trym stjeler Tors hammer, var det nettopp Heimdall som kom på ideen med å la Tor kle seg ut som Frøya.
27. juli

Navnedag

Marita,       Rita.
Holter Idrettsforening

Historikk

Klubben ble stiftet 3. juni 1918, og slo seg sammen med Holter Arbeideridrettslag i 1941.
Klubben har siden 1960-tallet drevet skihytte på Bekkestua, og i 1971 ble en ny hytte bygget på dugnad. Den gamle hytta brukes nå som utleiehytte for DNT Oslo og Omegn.
I 1991 ble HIF-hallen (Holterhallen) bygget på dugnad.

Samfunnsengasjement

Holter idrettsforening har lange tradisjoner med å arrangere en familiedag for hele bygda - Holterdagen. Holterdagen inneholder vennskapsturnering i håndball og fotball, markedsplass og bredt sammensatt underholdning. Holterdagen arrangeres årlig i august.

Fotball

A-laget i fotball for herrer spilte sist i 2. divisjon i 1997.
Etter noen år uten tilbud om 11'er fotball, startet idrettsforeningen opp igjen ett A-lag i fotball i 2013 - da i 9. divisjon. Holter IF ble kretsmestere i 2013 og rykket opp i 8. divisjon. 
Klubbens drakter består av grønn- og hvit overdel, samt hvite bukser.
Philip av Slesvig-Holsten-Sønderborg-Glücksborg

Bakgrunn

Philip var trettende barn av hertug Hans den yngre av Sønderborg i hans første ekteskap med Elisabeth av Braunschweig-Grubenhagen. 
Han studerte ved Universitetet i Tübingen, reiste gjennom Bøhmen, Østerrike og Italia nesten helt til Sicilia. Heretter forsøkte faren uten hell å få ham gift med en datter av en russisk storfyrste. 
Fra 1609–11 var han hoffjunker hos kong Christian IV hvor han også deltok i Kalmarkrigen mot Sverige.

Første hertug av Slesvig-Holsten-Sønderborg-Glücksborg

Ved arvedelingen etter farens død i 1622 arvet han området omkring Glücksborg i Angel samt en rekke områder i Sundeved. Som sin far var han en ivrig godssamler som hele tiden arbeidet for å utvide besittelsene ved å oppkjøpe nye gods. Da storebroren hertug Hans Adolf døde i 1624, arvet han byen Ærøskøbing og en rekke gods på Ærø. Han skal ha vært en streng godseier som ble innvolvert i flere rettsstridigheter med brødrene.

Ekteskap

Den 23. mai 1624 giftet han seg med Sophie Hedvig av Sachsen-Lauenburg, datter av hertug Franz II av Sachsen-Lauenburg (1547–1619). Hun døde i 1660, han tre år senere, begge ble begravet på Glücksborg. Parret fikk flere barn, hvorav sønnen Christian (1627–1698) etterfulgte sin far som hertug. 
Den eldre glücksborgske linje utdøde på mannssiden i 1779, hvoretter Glücksborg slott overgikk til den danske kronen.
Elektronisk rapportering i fiskeriene

Krav ved fiske utenfor Norges økonomiske sone

Ved fiske utenfor Norges økonomiske sone, skal fiskefartøy sende de samme meldingene. Men i tillegg må norske fiskefartøy sende meldinger som er definert gjennom avtaler Norge har med EU, Island, NEAFC, NAFO, CCAMLR.

Rapporteringskrav i andre land og områder

EU har krav om elektronisk rapportering for fiskefartøy over 12 meter. Også i Island, USA, Australia og New Zealand finnes krav om elektronisk rapportering av fangst og fangstaktivitet.
Anderson Santamaría

Landslaget

Han ble tatt ut i Perus tropp til VM i fotball 2018 i Russland.
Hesperorhipis

Utseende

Nokså små (3 - 4 millimeter), brede, litt matt metallisk fargede praktbiller med forkortede dekkvinger. Hannen har kamformede til vifteformede antenner, hunnen sagtakkede. Oversiden har kraftig mikroskulptur. Pronotum er varundet firkantet. Dekkvingene hos hannen er sterkt forkortede og dekker mindre enn halve bakkroppen, hos hunnen noe lengre. De har gjerne et skrått, lyst tverrbånd.

Levevis

Artene har blitt klekket fra busker i slekten Prosopis (erteblomstfamilien).

Utbredelse

Slekten er utbredt i det sørvestlige Nord-Amerika (California, Arizona).
Asiamesterskapet i fotball for kvinner 1999

Asiamesterskapet i fotball for kvinner 1999 ble arrangert på Filippinene. Det var det tolvte arrangementet av Asiamesterskapet i fotball for kvinner. Antall lag i mesterskapet hadde økt til 15, men den eneste nykommeren var Vietnam. Kina vant finalen for sjuende gang på rad, denne gangen i finale mot Taiwan.
Twilight and Randomness

Twilight and Randomness er et musikkalbum med Emancer, utgitt i 2008.
Yer Blues

Bakgrunn

John Lennon og George Harrison var i India i perioden 16. februar – 11. april 1968, (mens Paul McCartney og Ringo Starr dro tidligere hjem). Mens han var der, savnet Lennon Yoko Ono og hennes idéer, kunst og personlighet. Han følte de to var en passende enhet. Til tross for at hans ekteskap med Cynthia Lennon ikke ga han noe mer, slet han allikevel foreløpig med sin dårlige samvittighet. Lennon skrev «Yer Blues» mens han var i India, og strofen «I'm lonely, wanna die» var alvorlig ment. Samtidig var også «Yer Blues» en parodi på alle bluesbandene som florerte i London per 1968; eksempelvis Fleetwood Mac og John Mayall & the Bluesbreakers. Ellers nevnes «Dylan's mister Jones» i teksten som er en henvisning til karakteren «Mister Jones» i Bob Dylans sang «Ballad of a Thin Man» som egentlig er en karakter av oss alle. Hvor utdannet og belest vi måtte være, er det allikevel mye alle og enhver ikke skjønner.

Demo

I løpet av tredje uka i mai 1968 var alle Beatlesmedlemmene samlet hjemme hos Harrison i Esher hvor de spilte inn 23 demoer; deriblant «Yer Blues». Demoen har ikke blitt offentlig utgitt, men havnet på bootlegs. Opptaket består av to akustiske gitarer, to vokal innslag av Lennon samt tamburin og annen perkusjon.

Innspilling

Per 1968 hadde The Beatles prøvd både det ene og det andre for å få til ny lyd på både instrumenter og vokal. Lydtekniker Ken Scott sa en dag til Lennon at det ikke ville forundre han om de skulle begynne å spille inn alle sine sanger i et lite lagerrom som lå vegg-i-vegg med kontrollrommet til Abbey Road Studios nummer 2. Lennon sa at det var en flott idé og at det måtte de i hvert fall prøve på «Yer Blues» som var planlagt innspilt dagen etter.
Gruppen spilte inn 14 tagninger 13. august 1968. Lennon sang høyt, men ikke inn i mikrofonen (og nettopp derfor høres stemmen hans lavt i bakgrunnen mot slutten av sangen). Etter å ha lyttet på opptakene, ble det bestemt at tagning 14 var best fram til og med gitarsoloene (cirka 3:17 inn i opptaket), deretter var tagning 6 best som avslutningsdel. Derfor ble begge disse opptakene hver for seg overført til andre firesporsteiper for deretter å bli klippet sammen. Dette ble gjort etter at både Lennon og Harrison spilte inn sine gitarsoloer på nytt (og samtidig spilte over de opprinnelige). Neste dag overdubbet Lennon vokal med sporadiske harmoni-innslag fra McCartney. Starr la på mer skarptrommeslag på solopartiet og overgangen mot slutten. Det er to vers med gitarsolo; først en monoton med Lennon, så en mer melodiøs med Harrison.
20. august 1968 ble det spilt inn en inntelling («two – three») som ble lagt til før sangen startet. Det var Starr som telte.
Samia canningi

Utseende

En stor (vingespenn 100–140 millimeter), lysbrun påfuglspinner med påfallende store vinger sammenlignet med den lille kroppen. Hannens forvinger er lett sigdformede. I vingespissen er det en liten, svart øyeflekk. Vingene har et lysrosa tverrbånd, innefor dette har hver vinge en halvmåneformet, lys flekk. Ved roten er det et lyst tverrbånd som er V-formet i forvingen, i bakvingen løper det sammen med tverrbåndet i midten.

Levevis

Larvene lever på ulike slags busker og trær, blant annet gudetre (Ailanthus, Simaroubaceae), laurbærhegg (Prunus laurocerasus, rosefamilien), liguster (Ligustrum) og syrin (Syringa). De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten finnes i Kina.
Cabaret Intime

Cabaret Intime er et understyre i Juristforeningen ved Det juridiske fakultet på Universitetet i Oslo og ble stiftet i 1949 som jusstudentenes kulturelle alibi.
I sine ungdomsår var Cabaret Intime preget av den franske cabarettradisjon. Nå har Cabaret funnet sin plass i grenselandet mellom cabaret og revy. Forestillingens ramme bygger på revyens regler, men har også en rekke innslag av både sang og dans. Cabaret Intime setter opp en cabaret/revy hver vår. I tillegg til dette arrangerer Cabaret Intime fester og andre arrangementer med et kulturelt tilsnitt.
Go Figure!

Go Figure! Festival for Figurteater og Visuell Scenekunst i Oslo er stiftelse etablert i 2016 som har som formål å arrangere en internasjonal figurteaterfestival i Norge. Stiftelsen ble opprettet av UNIMA Norge, med det formål å videreføre festivaltradisjonen som startet med festivalen Fri Figur. Den første Go Figure!-festivalen ble arrangert fra 5. til 9. juni 2018.

Vedtekter

Stiftelsesdokumentet fastsetter vedtektene for Go Figure!.

Stiftelsens formål

I § 2 fastsetter vedtektene at
«Stiftelsens formål er å styrke nytenkning og nyskapning innen figurteater og den visuelle scenekunsten i Norge gjennom en festival som presenterer et mangfold av uttrykk på høyt kunstnerisk nivå. Festivalen har som mål å vise den fremste scenekunsten med internasjonal gjennomslagskraft.»

Styresammensetning

Vedtektenes § 4 fastsetter at stiftelsen skal ha et styre på fem medlemmer, fordelt på styreleder, nestleder og tre styremedlemmer. UNIMA Norge skal oppnevne to av styrets medlemmer samt to varamedlemmer. Stiftelsen Danse- og teatersentrum skal oppnevne ett medlem. Norsk Teater- og Orkesterforening (NTO) skal oppnevne to medlemmer og ett varamedlem.
Medlemmene skal oppnevnes for fire år av gangen, og maksimalt tre medlemmer skal være på valg samtidig. Styrets leder og nestleder velges av styret selv.

Festivalledelse

Vedtektenes § 5 fastsetter at styret kan ansette en festivalsjef på åremål, som skal delta på styremøtene. Festivalsjefen er ansvarlig leder for programmering, søknader, økonomisk drift og organisering av festivalen, og kan også nedsette et kunstnerisk råd.

Bakgrunn

Stiftelsen ble etablert av UNIMA Norge for å fristille den eneste gjenværende, internasjonale figurteaterfestivalen i landet fra UNIMA Norges egen drift. UNIMA Norge hadde tidligere stått som arrangør av biennalen FRI FIGUR, som ble arrangert for siste gang i Oslo i 2015.

Neste festival blir i 2020

Neste Go Figure! vil finne sted i Oslo fra 2. til 6. juni 2020. Norsk Kulturråd innvilget i juni 2016 støtte til begge de to første festivalene.
Kazuo Uchida

Karriere

Han har tidligere vært trener for Ventforet Kofu.
Innværfjorden

Innværfjorden er en liten fjord på østsiden av Bømlo. Den ligger på sørsiden av neset og tettstedet Rubbestadneset og strekker seg 3,5 kilometer inn fra Stokksundet i øst.
Den har innløp vest for Osparøya mellom Justenakken og Rubbestadneset og går først litt sørvestover. Den ytterste delen av fjorden er cirka like lang som den er bred og på sørsiden ligger Klenesvågen og grenda Ekornsætre. Lengst vest i fjorden ligger Innvær, som fjorden er oppkalt etter. Mellom Innvær og Rubbestadneset strekker en smal del av fjorden seg cirka 1,5 kilometer nordover til Stangarvågen. Ved innløpet til denne smale delen av fjorden går en cirka 15 meter lang bro langs riksvei 541 over fjorden til Rubbestadneset.
Sergej Kisljak

Biografi

I 1973 avsluttet Kisljak et studium ved Moskvas fysikalske ingeniørinstitutt, og i 1977 et studium ved Akademiet for Sovjetunionens utenrikshandel. Samme år begynte han i det sovjetiske utenriksministerium. 
I 1981 ble Kisljak annensekretær ved Sovjetunionens FN-delegasjon i New York. I 1985 ble han førstesekretær og flyttet til den sovjetiske ambassade i Washington D.C. 
Fra 1989 til 1991 var Kisljak stedfortredende direktør for avdelingen for internasjonale organisasjoner i det sovjetiske utenriksministerium. Deretter var han i to år stedfortredende direktør for avdelingen for internasjonalt vitenskapelig og teknisk samarbeid i det russiske utenriksministerium, til han i 1993 ble utnevnt til direktør for samme avdeling. I 1995 ble Kisljak direktør for avdelingen for sikkerhet og nedrustning i det russiske utenriksministerium.
I 1998 ble han utnevnt til russisk ambassadør i Belgia og bosatte seg i Brussel. Samtidig var han akkreditert som Russlands permanente representant ved NATO. .
Den 26. juli 2008 ble Kisljak utnevnt av den russiske president Dmitrij Medvedev til ambassadør i USA.
Strawberry Field

Strawberry Field er et barnehjem drevet av Frelsesarmeen i Liverpool hvor John Lennon pleide å leke som barn. The Beatles' sang Strawberry Fields Forever har sin tittel etter barnehjemmet.